ET
4.2.2022
Euroopa Liidu Teataja
C 61/31
12. rõhutab COVID-19 pandeemiast saadud õppetunde ja seda, kui oluline on säilitada ka kriisi ajal tarbijakaitse kõrge tase.
Komitee soovitab sellega seoses viia ellu vajalikud õigusaktide muutmised, et sätestada tarbijalepingutes erandlike asjaolude tagajärjed enne nende asjaolude toimumist (rebus sic stantibus’e klausel).
Seeläbi järgitaks ennetamis- ja prognoosimispõhimõtet, mis tugevdaks tarbijakaitset; 13. julgustab komisjoni analüüsima COVID-19 kriisi pikaajalist mõju Euroopa tarbimisharjumustele ja töötama selle analüüsi alusel asjaomases valdkonnas välja tulevasi Euroopa strateegilisi algatusi; 14. toetab sellega seoses algatusi kohaliku kaubanduse, sealhulgas kohalike väiketootjate soodustamiseks ja käsitöönduse edendamiseks; 15. rõhutab lisaks, et selgema ja põhjalikuma teabe abil saaksid tarbijaõigused soodustada lühikeste tarneahelate tugevdamist põllumajanduslikus ja toiduainete tootmises, vähendades seeläbi transpordiga seotud kasvuhoonegaaside heitkoguseid.
Tuletab sellega seoses meelde, kui oluline on kaasata tarbijakaitsepoliitikasse kohalikud ja piirkondlikud omavalitsused; 16. rõhutab ka vajadust toetada poliitikameetmeid, mis aitavad vähendada digilõhet nii varustuse, territoriaalse ulatuse kui ka vajalike oskuste osas; Rohepööre 17. tuletab meelde, et Euroopa rohelise kokkuleppe eesmärkide saavutamiseks on vaja rõhutada kestliku tarbimise olulisust; 18. rõhutab, et Euroopa Liidu tarbijatel on rohepöördes väga oluline osa ja et seetõttu tuleb neid teavitada ning neile pakkuda vahendeid teadlike valikute tegemiseks võrreldava, läbipaistva ja selge teabe põhjal, võttes aluseks Euroopa Komisjoni loodud keskkonnajalajälje meetodi, eelkõige puudutab see teavet toodete kestlikkuse ja parandatavuse ning nende sotsiaalse ja keskkonnajalajälje kohta – selline teave peab põhinema kindlatel andmetel ja tarbijauuringutel.
Teabe levitamise protsessi soovitatakse kaasata kohalikud ja piirkondlikud omavalitsused; 19. rõhutab, et on oluline anda tarbijatele võimalus teha valik toodete kestlikkuse põhjal, julgustades samal ajal tootjaid pikendama oma toodete kasutusiga.
Komitee rõhutab samuti vajadust ELi õigusaktide järele, mis võimaldaksid jagada karistusi kavandatud vananemise eest ning tunnustust tööstuslike ja tehnoloogiliste toodete pika kasutusea eest; 20. juhib tähelepanu sellele, et rohepööre saab õnnestuda ainult siis, kui kestlike toodete ja teenuste nõudlus ei piirdu konkreetsete tarbijarühmadega, ning rõhutab sellega seoses, et eesmärkide saavutamiseks tuleb kõigile tarbijatele tagada juurdepääs kestlikele toodetele ja teenustele, olenemata nende rahalisest olukorrast; 21. soovitab töötada välja tervikliku lähenemise tarbijate teavitamisele, võimaluse korral märgistamise väljatöötamise teel, võttes muu hulgas arvesse nii kestlikkuse, tervislikkuse, keskkonnakaitse, toote päritolu (pöörates erilist tähelepanu sellele, kas toode pärineb EList või kolmandast riigist) kui ka õiglase kaubanduse aspekte.
Komitee rõhutab samuti, kui kasulik on integreerida sotsiaalsed ja keskkonnaaspektid meetmekogumi abil riigihangetesse, sealhulgas määrata valdkondlikes õigusaktides kindlaks minimaalsed keskkonnakriteeriumid, nagu on ette nähtud uues ringmajanduse tegevuskavas; 22. rõhutab, kui tähtis on võtta tootestandardites arvesse kestlikkuse ja ringlusega seotud küsimusi ning toonitab sellega seoses, et standardimise eest vastutavatel Euroopa institutsioonidel on selles valdkonnas oluline roll, eelkõige seoses selliste standardite väljatöötamisega, mis võimaldavad määratleda, mis on nn roheline ehk kestlik toode; 23.
rõhutab seadmete koostalitlusvõime parandamise ja tagamise tähtsust;
24. soovitab uurida tarbekaupade puhul seaduses ette nähtud garantiiaja pikendamise otstarbekust, aga ühtlasi ka tarbijate paremat teavitamist toodete eeldatava kasutusea kohta; 25. soovitab kaaluda, kas oleks asjakohane juurutada roheväidete ja ökomärgiste eelloa süsteem, mis oleks sarnane tervishoiu valdkonnas kehtiva süsteemiga;